पाएं अपने शहर की ताज़ा ख़बरें और फ्री ई-पेपरडाउनलोड करें
बावतरा में रविवार को स्टेट हाइवे पर जलदाय विभाग कार्यालय के पास एक तेज रफ्तार कार ने पिकअप ट्रोले को ओवरटेक करते समय पीछे से टक्कर मार दी। इससे पिकअप गाड़ी अनियंत्रित होकर सड़क किनारे पलट गई। हादसे में महिला श्रमिक सहित एक बच्चे की मौत हो गई। वहीं कार के ड्राइवर सहित 12 अन्य श्रमिक घायल हो गये। पिकअप सवार सभी श्रमिक बावतरा में एक मकान की छत भराई के लिए जा रहे थे।
थानाधिकारी लालाराम जाट के अनुसार मृतक महिला ढेपी देवी पत्नी तिलोकाराम मेघवाल निवासी वीराणा व प्रदीप (7) पुत्र मानाराम मेघवाल निवासी रेवत था। सभी श्रमिक सुबह 10 बजे बावतरा के लिए रवाना हुये। पिकअप ट्रोले के पीछे छत भराई के लिए काम में आने वाला मिक्सर भी बंधा हुआ था। जिसे पीछे से आई कार ने ओवरटेक करते समय टक्कर मार दी। जिससे पिकअप ट्रोले का संतुलन बिगड़ गया।
इधर, हादसे के बाद मौके पर पहुंचे लोगों ने घायलों का संभाला और 108 एंबुलेंस की मदद से सभी को सायला सीएचसी भेजा। जहां घायलों का उपचार किया गया। सूचना पर पहुंची पुलिस ने मौका निरीक्षण कर क्षतिग्रस्त वाहनों को थाने लेकर आई।
यह हुए घायल : हादसे में रवीन्द्र (25) पुत्र पोलाराम मेघवाल वीराणा, छगनीदेवी (30) पत्नी कानाराम मेघवाल रेवतडा, नारंगी (35) पत्नी बाबूलाल राव बाकरा, मीठाराम (27) पुत्र हकमाराम मेघवाल पांथेडी, गोपाल पुत्र पोलाराम मेघवाल वीराणा, दाडिया (16) पुत्री गेनाराम मेघवाल वीराणा, गोमती (21) पुत्री पोलाराम मेघवाल वीराणा, अणसी (50) पत्नी आशाराम मेघवाल बाकरा, शारदा (25) पुत्री ओटाराम मेघवाल वीराणा, चंद्रा (18) पत्नी हबताराम मेघवाल वीराणा व छतराराम पुत्र पोलाराम मेघवाल वीराणा घायल हुए। कार ड्राइवर हरीसिंह पुत्र देवीसिंह राजपूत सांफाडा भी घायल हो गया।
मां के पास ट्रोले में बैठा था प्रदीप, गिरते ही हुई मौत
मृतक प्रदीप मां के साथ घर से रवाना हुआ था। वो पिकअप ट्रोले में मां के पास ही बैठा था। लेकिन संतुलन बिगड़ने से वह दूर जाकर गिरा। गिरते ही उसकी मौत हो गई। हादसे में प्रदीप की मां को भी हल्की चोटें आई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn